III เด้ง 3% ลุ้นกำไรปี 65 โต 15% แตะ 431 ลบ. โบรกฯแนะ “ซื้อ” เป้า 18 บ. อัพไซด์ 17%
III เด้ง 3% ลุ้นกำไรปี 65 โต 15% แตะ 431 ลบ. รับค่าระวางยังอยู่ในระดับสูง ขนส่งเติบโตดี รวมทั้งขนส่งทางรางที่จะผลักดันการเติบดตอย่างก้าวกระโดด โบรกฯแนะ “ซื้อ” เป้า 18 บ. อัพไซด์ 16.88%
11 ก.พ. 2565

ผู้สื่อข่าวรายงานว่าวันนี้ (11 ก.พ. 2565) ราคาหุ้นบริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10:56 น. อยู่ที่ระดับ 15.40 บาท เพิ่มขึ้น 0.40 บาท หรือ 2.67% โดยทำจุดสูงสุดที่ 15.70 บาท และทำจุดต่ำสุดที่ 14.60 บาท ด้วยมูลค่าการซื้อขาย 87.07 ล้านบาท

บริษัท หลักทรัพย์ จำกัด (มหาชน) ระบุในบทวิเคราะห์ (3 ก.พ. 2565) ว่า ทางฝ่ายวิจัยมีมุมมองเป็นบวกต่อการประชุม Group conference call เมื่อวันที่ 2 ก.พ. 2565 โดยมีประเด็นสำคัญได้แก่ (1) บริษัทฯ ตั้งเป้าการเติบโตปี 2565 ที่ 30% แบ่งเป็นการเติบโตแบบ Organic ที่ 15-20% และ Inorganic อีก 10% (2) มีแผน Spin off บริษัท ANI ในไตรมาส 4/2565 และจะนำเงินจากการ IPO เข้าซื้อหุ้น Asia GSA (M) เพื่อพัฒนาต่อยอดการขนส่งให้เป็น Regional company (3) ผลกระทบที่ FLASH หยุดให้บริการขนส่งพัสดุผ่าน Shipsmile ค่อนข้างจำกัด ซึ่งบริษัทฯ ได้หาลูกค้ารายอื่นรองรับอยู่แล้ว คาดว่าปีนี้ยังสามารถขยายสาขาได้เป็น 8 พันสาขา (ปัจจุบัน 5 พันสาขา) (4) ผลประกอบการของ OSCAR เริ่มพลิกมาเป็นบวกหลังรัฐบาลเริ่มเปิดประเทศ (5) ขนส่งทางรางยังอยู่ในช่วงทดลองเส้นทาง คาดว่าค่าระวางอยู่ราว 1 แสนบาทต่อตู้ โดยบริษัทฯ อยู่ระหว่างการเจรจาหา Partner ในลาวและจีน
โดยทางฝ่ายวิจัยประเมินกำไรปี 2565 อยู่ที่ 431 ล้านบาท เพิ่มขึ้น 15% จากงวดเดียวกันของปีก่อน จาก (1) ค่าระวางที่ยังคงอยู่ในระดับสูง อีกทั้งปริมารการขนส่งก็ยังเติบโตได้ต่อเนื่อง (2) ผลประกอบการของ OSCAR จะ Turn around เป็นบวก โดยเฉพาะอย่างยิ่งหากสถานการณ์โควิดเริ่มดีขึ้น (3) ธุรกิจขนส่งทางรางประเมินรายได้ที่ 200 ล้านบาท ปัจจุบันเริ่มมีการขนส่งให้ SCGP ระหว่างท่าเรือแหลมฉบัง-มาบตาพุด-ราชบุรีแล้ว คาดจะเริ่มขนส่ง Cross boarder ได้ในไตรมาส 2/2565 (4) แผน Spin-off บริษัท ANI ในช่วงไตรมาส 4/2565 ซึ่งราคาหุ้น Outperform SET เพิ่มขึ้น 12% ใน 1 เดือน และเพิ่มขึ้น 52% ใน 3 เดือนที่ผ่านมา
ทั้งนี้ทางฝ่ายวิจัยยังคงคำแนะนำ “ซื้อ” ราคาเป้าหมาย 18 บาท จากแนวโน้ม Organic growth ที่ยังแข็งแกร่ง ส่วนการปรับโครงสร้างบริษัทฯ จะผลักดันให้ธุรกิจ GSA เติบโตในภูมิภาค Asia และธุรกิจขนส่งทางรางยังมีโอกาสเติบโตได้อย่างก้าวกระโดด สำหรับอัพไซด์นั้น 16.88% คิดจากราคาล่าสุด ณ วันที่ 11 ก.พ. 2565 เวลา 10:56 น. อยู่ที่ 15.40 บาท